Viljandi Pensionäride Liit
Viljandi Pensionäride Liit (lühendatult VPL) on Viljandi pensionäre ühendav organisatsioon. Liidu eesmärk on kaasata pensionäre ühistegemistesse, et seeläbi anda neile uusi oskusi ja teadmisi. Samuti peetakse oluliseks julgustada liidu liikmeid osalema ühiskonnaelu kujundamisel. Viljandi Pensionäride Liit asutati 5. märtsil 1991. Liit kuulub Eesti Pensionäride Ühenduste Liitu, mis ühendab pensionäride organisatsioone üle Eesti.